माधव देवचके

माधव देवचके (१६ जानेवारी, १९८४: मुंबई, महाराष्ट्र ) हा एक भारतीय दूरदर्शन ,चित्रपट अभिनेता आणि मॉडेल आहे जो मराठी आणि हिंदी चित्रपटसृष्टीत त्याच्या कामांसाठी ओळखला जातो. याने फ्रेंडशिप अनलिमिटेड, प्रवास, जर्नी प्रेमाची, अगं बाई अरेच्चा २ चित्रपटांमध्ये काम केले आहे. २०१९ मध्ये तो रिॲलिटी दूरचित्रवाणी कार्यक्रम बिग बॉस मराठी २ पर्वाचा स्पर्धक होता. देवचके यांना मॅडी म्हणूनही ओळखले जाते.

 पूर्वजीवन आणि शिक्षण 
माधव यांनी शालेय शिक्षण आय.ए.एस. स्कूल (किंग जॉर्ज) मधून केले. त्यांनी आर.ए. पोदार कॉलेज ऑफ कॉमर्स अँड इकॉनॉमिक्स मधून बी.कॉम. मध्ये पदवी मिळविली. तो हिंदू कुटुंबातील आहे. माधव हा चारुदत्त देवचक्के आणि कांचन देवचक्के यांचा मुलगा आहे. माधवने १ डिसेंबर २०१४ रोजी बागेश्री जोशीशी लग्न केले. अभिनयात कारकीर्द सुरू करण्यापूर्वी त्याने अभिनयातील कौशल्य सुधारण्यासाठी अनेक थिएटरमधे काम केले.

 अभिनय कारकीर्द 
माधव देवचके यांनी आपल्या अभिनय कारकिर्दीची सुरुवात २००६ पासून केली होती. माधवने २०१३ साली 'ईश्वरी' चित्रपटाद्वारे मराठी चित्रपटसृष्टीत पदार्पण केले ज्याचे दिग्दर्शन नरेंद्र खुसपे यांनी केले होते. २००६ मध्ये तो पहिल्यांदा मराठी दूरचित्रवाणीवरील काटा रुते कुणाला या मालिकेत मुख्य अभिनेता म्हणून काम केले होते. मराठी मालिकांसोबतच त्यांनी हिंदी मालिकांमध्येही काम केले आहे. २००८-२०१२ मध्ये त्यांनी हिंदी टीव्ही सीरियल 'हमारी देवरानी' मध्ये मोहन नानावटीची भूमिका साकारली होती. २०११ मध्ये त्यांनी बिंद बनूंगा घोडी चढुंगा मधील आदर्श पोद्दारची भूमिका साकारली होती. २०१३ मध्ये त्यांनी निनाद व्हेनेज दिग्दर्शित माझा मी हा चित्रपट केला होता. २०१७ मध्ये त्यांनी मोहन के ढगे या हिंदी मालिकेत अंशुलची भूमिका केली होती. या मालिकेचे प्रसारण सोनी टीव्हीवर केले जात होते. 

माधव यांनी काटा रुते कुणाला, हा खेळ सावल्यांचा, घे भरारी, खेळ मांडला, देवयानी, दिल्या घरी तू सुखी राहा, तुझं माझं जमेना, गोठ, तुझं माझं ब्रेकअप, सरस्वती, अबोली अशा अनेक मराठी मालिकांमध्ये काम केले आहे. फ्रेंडशिप अनलिमिटेड (२०१७), अगं बाई अरेच्चा २ (२०१५), सिटीझन (२०१५) यासारख्या मराठी ब्लॉकबस्टर चित्रपटांमध्ये त्याने काम केले होते. २०२० मध्ये त्यांनी शशांक उदापूरकर दिग्दर्शित ‘प्रवासी’ या मराठी चित्रपटात काम केले. त्याच वर्षी त्याने विजेता या सिनेमात भूमिका केली होती.

 अभिनयाची कामे 
+मालिका (हिंदी आणि मराठी)वर्षमालिकाभूमिकावाहिनी२००६-२००८काटा रुते कुणालारोहन कर्णिकई टीव्ही मराठी२००८-२०११हमारी देवरानीमोहन नानावटीस्टार प्लस२०१५सरस्वतीकान्हाकलर्स मराठी२०१२-२०१४बिंद बनूंगा घोडी चढूंगाआदेश पोदारइमॅजिन टीव्ही२००७-२००८हा खेळ सावल्यांचाश्रीपाद मी मराठी२००८घे भरारीधनंजय इनामदारई टीव्ही मराठी२०११-२०१२खेळ मांडलाऋषी मी मराठी२०१२देवयानीनमितस्टार प्रवाह२०११-२०१२दिल्या घरी तू सुखी राहाझी मराठी२०१३तुझं माझं जमेनाक्रिश झी मराठी२०१६गोठविक्रम जहागीरदार स्टार प्रवाह२०१७मोह मोह के धागे अंशुल सेट२०१८तुझं माझं ब्रेकअपरजनीश प्रधानझी मराठी२०१९बिग बॉस मराठी २स्पर्धककलर्स मराठी२०२४अबोलीश्रेयसस्टार प्रवाह

+चित्रपटवर्षचित्रपटभूमिकादिग्दर्शक२०१३  ईश्वरी२०१३  माझा मीनिनाद व्हेनेज२०१३ एकुलती एक सचिन पिळगांवकर२०१४ चिंतामणीसंगीत बालचंद्रन२०१४गोंदणविनिता पिंपळखारे२०१५ अगं बाई अरेच्चा २केदार शिंदे२०१५एक तारा अवधूत गुप्ते२०१७ फ्रेंडशिप अनलिमिटेडमहेश मांजरेकर२०१७जर्नी प्रेमाचीअमोल भावे२०२०  प्रवासशशांक उदापूरकर२०२० विजेताअमोल शेडगे

 बाह्य दुवे 

 संदर्भ 

वर्ग:मराठी चित्रपट अभिनेते
वर्ग:इ.स. १९८४ मधील जन्म
वर्ग:पुरुष चरित्रलेख
वर्ग:मराठी दूरचित्रवाहिनी अभिनेते